汪若極

汪若極（），字子无，南直隶宁国府旌德縣軍籍。

生平
万历二十八年（1600年）庚子科应天乡试举人，四十七年（1619年）己未科進士，知浙江仁和县，仁省会之地，催科甚烦，若极设易知单法，悉汰羡馀，民输将恐后。其平反疑狱，虽成案，多得开释。屡触直指怒，弗顾也。天啓五年（1625年）四月，擢福建道御史，甫入台，疏参礼部右侍郎李标、延绥巡抚翟凤翀，凤翀削籍。六年八月起补原职，疏上六事，其止内操一条触璫怒，七年八月出按广西，以三大殿工成，加升太仆寺少卿。会有旨责成抚按措银十五万，部檄如雨。若极疏入，得免十万，民力以纾。崇祯二年四月以阉党被削籍。

家族 
父汪泓，號静斋，嘉靖癸卯举人，历官阜城知县、蓟州知州、工部屯田、都水司员外郎、营缮司郎中、南安府知府。

弟汪若权，官按察司经历。县有“冏誉臬崇坊”，在毬场街，为汪若极立。

参考文献

R
旌德人
萬曆二十八年庚子科舉人
軍籍進士
明朝仁和县知县
明朝福建道监察御史
明朝太仆寺少卿